LH Bank ชูบริการฝากเงินสดข้ามธนาคารเพื่อให้ธุรกรรมทางการเงินเป็นเรื่องง่าย
นายไพรัช ตระหง่านเรือง ผู้ช่วยสายงานกิจการสาขา ธนาคารแลนด์ แอนด์ เฮ้าส์ จำกัด (มหาชน) (LH Bank) เปิดเผยว่า ธนาคารได้เพิ่มบริการทางการเงินเพื่อตอบโจทย์ทุกความต้องการของลูกค้า ด้วยการเพิ่มช่องทางการบริการและเพื่ออำนวยความสะดวกในการทำธุรกรรมทางการเงินให้เป็นเรื่องง่าย สะดวก และรวดเร็วมากยิ่งขึ้น
29 มิ.ย. 2558

นายไพรัช ตระหง่านเรือง ผู้ช่วยสายงานกิจการสาขา ธนาคารแลนด์ แอนด์ เฮ้าส์ จำกัด (มหาชน) (LH Bank) เปิดเผยว่า ธนาคารได้เพิ่มบริการทางการเงินเพื่อตอบโจทย์ทุกความต้องการของลูกค้า ด้วยการเพิ่มช่องทางการบริการและเพื่ออำนวยความสะดวกในการทำธุรกรรมทางการเงินให้เป็นเรื่องง่าย สะดวก และรวดเร็วมากยิ่งขึ้น
โดยมีบริการฝากเงินสดข้ามธนาคารผ่านเคาน์เตอร์สาขา LH Bank เป็นบริการที่จะช่วยอำนวยความสะดวกให้กับผู้ที่ต้องการฝากเงินเพื่อเข้าบัญชีที่ธนาคารแห่งอื่น โดยสามารถใช้บริการผ่านเคาน์เตอร์สาขาของ LH Bank ที่มีกว่า 122 สาขาทั่วประเทศ ง่ายๆ เพียงระบุชื่อธนาคารปลายทางและแสดงบัตรประจำตัวประชาชน ซึ่งเงินที่ฝากเข้าบัญชีปลายทางจะสามารถเบิกถอนได้ทันที ซึ่งสามารถฝากเงินสดได้สูงสุดไม่เกิน 100,000 บาทต่อครั้ง แต่ไม่จำกัดจำนวนครั้ง
อีีกทั้งบริการฝากเงินสดข้ามธนาคารผ่านเครื่องรับฝากเงินสดอัตโนมัติ หรือ LH Bank CDM เป็นบริการที่จะช่วยอำนวยความสะดวก ให้กับผู้ที่ที่ต้องการฝากเงินเพื่อเข้าบัญชีธนาคารแห่งอื่นได้ตลอด 24 ชั่วโมง โดยไม่ต้องใช้บัตร ATM เพียงลูกค้าเลือกธนาคารและระบุเลขที่บัญชีปลายทาง พร้อมทำตามขั้นตอน เงินที่ฝากเข้าบัญชีปลายทางจะเบิกถอนได้ทันที ซึ่งสามารถฝากเงินสดได้สูงสุดไม่เกิน 100,000 บาท ต่อครั้ง แต่ไม่จำกัดจำนวนครั้ง
นายไพรัช กล่าวเพิ่มเติมว่า บริการทั้ง 2 รูปแบบจะช่วยเพิ่มความสะดวก รวดเร็ว ในการทำธุรกรรมทางการเงินได้เป็นอย่างดี นอกจากนี้ธนาคารยังได้มอบโปรโมชั่นพิเศษสำหรับผู้ที่ใช้บริการฝากเงินสดข้ามธนาคารผ่านเคาน์เตอร์สาขา ของ LH Bank ทั่วประเทศ หรือผ่านเครื่องรับฝากเงินอัตโนมัติ (LH Bank CDM) เพียงโชว์สลิปการใช้บริการแก่พนักงาน รับฟรีทันทีพวงกุญแจ ตังค์ ตังค์ แมน ตั้งแต่วันนี้ – 31 ก.ค.58